Des war ewe e Wort zuvel, ich weeß, Ruth, dut mer leed.  Ich bin e efacher Mann, des weesche doch, kää so studierter wie die Dichter do, wo de als treffsch.  Guck mich aa  des sinn Händ, die kenne schaffe, wer hot dann unser Haus nei  veputzt, he, was sasche do? Han ich net fer Dich unn fers Renate gsorcht, unn wer issen iwwerall hi met dem Märe, uff die Firme, wee rer Lehrstell, Du weesch schun.  Unn Du? Hasch dehem gehockt, statt die Wohnung mo widder richdich se putze, die Stroß sauwer se kehre, hasche widder vor Deim Roman ghockt, die Leit han sich schun deswe die Mäuler verreß. Deinn hockts Ruth, hanse gsat, denkt sich widder so romantische Ferz aus, unn de Walter kann widder uffem Hof schaffe, Holz haue, Auto putze, Rasemäher fahre, an dem arme Mann hängt alles.